Správa zo zahraničnej/domácej1] pracovnej cesty

	Príloha k cestovnému príkazu číslo	42/2011	
1.	Účastník pracovnej cesty	
Meno, priezvisko, tituly	Jakub Mináč	
Útvar	Kancelária riaditeľa	
Prac. zaradenie	Analytik 	
Znalosť jazykov2]	AJ 	
2.	Pracovná cesta 	
Vykonaná v dňoch	28.6.2011 - 29.6.2011	
Štát	Belgicko 	
Mesto	Brusel	
Názov organizácie vrátane adresy	KORANET - Korean Scientific Cooperation Network with the European Research Area	
Účel pracovnej cesty	KORANET workshop - Results and Perspectives – Paving the way for future S&T cooperation with South Korea	
Spôsob financovania (cestovné, pobytové náklady, iné výdavky)	Pozývajúca strana hradila všetky výdavky spojené s cestovným a ubytovaním	
3.	Rámcový program pracovnej cesty	
Dátum
	Hodina
	Navštívené organizácie	Mená a funkcie kontaktovaných partnerov	Kontaktné adresy	
28.6.2011	6:00	Odchod Bratislava			
	16:00	Príchod Brusel, ubytovanie			
29.6.2011	9:30-16:30	KORANET workshop	     	KoWi, Rue du Trône 98, B– 1050 Bruxelles	
29.6.2011	23:30	Príchod Bratislava	     	     	
4.	Stručný priebeh rokovaní/študijného pobytu1]	
Opis priebehu rokovaní podľa rámcového programu, v prípade študijného pobytu (školenia) jeho charakteristika, výsledky študovanej problematiky, získané poznatky a uplatnenie poznatkov z predchádzajúcich ciest.
Na rokovaní bola predstavená Južná Kórea, jej úspechy vo výskume, potenciál a príležitosti na užšiu spoluprácu s európskymi vedcami. Bola predstavená možnosť zapojiť sa do rozbehnutého programu mobility, ktorá prepája európske výskumné centrá s kórejskými, nadväzuje kontakty a umožňuje prehlbovať spoluprácu s výhľadom pracovať na spoločných projektoch. Predpokladá sa, že kontakty by mali napomôcť pri budovaní spolupráce a uchádzaní sa o spoločné projekty financované z RP7. Bližšie bola predstavená prvá pilotná výzva mobility výskumných pracovníkov, jej priebeh a jej výsledky. Zároveň bol predstavený návrh druhej výzvy a jej predbežný harmonogram. Výzva sa týka multilaterálnej mobility vedeckých pracovníkov. Projekty podáva konzorcium minimálne troch partnerov, z ktorých dvaja sú z EÚ a jeden je z Južnej Kórei. Maximálna suma na jeden projekt, jeden rok a jednu krajinu je predbežne určená na 20 000,-€ , maximálny čas riešenia je stanovený na dva roky. Minimálnu vklad pre malé krajiny do virtuálneho mešca je 50 000,-€ na rok , teda 100 000,-€ na dva roky. To je čiastka ktorá podľa odhadov by mohla postačovať na 2-3 projekty. V prípade, že nebude toľko doporučených projektov z danej krajiny, celá suma nebude od krajiny žiadaná, v prípade, že bude viac doporučených projektov, projekty nebudú podporené, alebo krajina môže na tento účel doplniť ďalšie finančné prostriedky. Keďže Slovensko sa chápe ako malá krajina náš minimálny vklad na dva roky mobilitného programu je na úrovni 100 000,-€, vklad sa chápe za krajinu, aj keď by sa programu zapojilo viacero grantových inštitúcií z danej krajiny. 
Mobilitná spolupráca je v druhej pripravovanej výzve tematicky zameraná na oblasť zelených technológií a obnoviteľné zdroje energie. Časový harmonogram začína v októbri, kedy sa rozošle jednotlivým štátom ( grantovým inštitúciám) žiadosť o poskytnutie záväzného vyjadrenia. November 2011 je deadline pre vyjadrenie sa – zaslanie záväzného vyjadrenia grantovej inštitúcie, že sa pripája k programu. Vyhlásenie výzvy je naplánované na december 2011, poprípade začiatok 2012. Schvaľovací proces sa predpokladá od marca do mája 2012 a bude ho zabezpečovať sieť KORANET. Úlohou národnej agentúry bude najmä propagovať výzvu a poskytnúť asistenciu žiadateľom pri hľadaní partnerov. Podpis kontraktov s úspešnými žiadateľmi sa očakáva v júni, júli 2012 a začiatok projektov sa predpokladá v auguste 2012. 
	
5.	Odporúčané závery a návrh úloh2]	
Návrh opatrení, príp. úloh na využívanie poznatkov s termínmi a uvedením pracovníka zodpovedného za ich realizáciu.
Ekonomika Južnej Kórei je dvanásta na svete, čo sa týka veľkosti. Južná Kórea vynakladá na výskum ročne cez 3% HDP s tým, že do roku 2012 sa očakáva až 5% z HDP, na tomto raste sa bude podieľať tak vláda ako aj súkromný sektor, už teraz sa súkromný sektor podieľa na výdavkoch na VaV 70% (údaj z roku 2009/2010). V Slovenskej republike má Južná Kórea dve významné investície – Kia Motors Corporation člen automobilovej skupiny Hyundai-Kia Automotive Group investovala pri Žiline (Kia Motors Slovakia, s.r.o., 2004) a Samsung Electronics investoval v Galante (Samsung Electronics Slovakia s.r.o., 2002)  a pri Trnave (Samsung Electronics LCD Slovakia s.r.o., 2008).

Výhody zapojenia sa do programu:
-	Južná Kórea je vyspelá ekonomika, orientovaná na výskum,
-	v každom konzorciu bude zastúpená okrem slovenskej a kórejskej strany najmenej ešte jedna európska krajina, v poslednej výzve v každom konzorciu bolo zastúpené Nemecko ako veľmi silná a na výskum orientovaná ekonomika,
-	predpokladá sa, že vytvorené kontakty výrazne napomôžu pri budovaní budúcej spolupráce na projektoch podporovaných tak EÚ ako aj jednotlivými národnými štátmi,
-	Južná Kórea má na Slovensku významné investície, preto by sa týmto projektom mohlo zvýrazniť partnerstvo Slovenska a Južnej Kórei a v dlhšom horizonte tak vytvoriť predpoklad na ďalšie investície aj do výskumu a vývoja na Slovensku.

Riziká a príležitosti zapojenia sa do programu:
-	Na workshope sa zúčastnil aj zástupca SAV, SAV v súčasnosti koordinuje ERA-NET (mobilitný program v rámci European Research Area) zameraný na nanotechnológiu a má aj programy na ktorých spolupracuje s Južnou Kóreou. Zástupca SAV deklaroval, že bude o programe informovať vedenie SAV, súčasne sa nevyjadroval v zmysle, že by SAV sa plánovala zapojiť.
-	V porovnaní so SAV,  v prípade, že by sa APVV zapojila do programu KORANET, podporu môže poskytnúť nie len žiadateľom zo SAV ale aj VŠ a iným vedeckým pracoviskám. 
-	V súčasnosti APVV implementuje mobilitné programy na základe bilaterálnych zmlúv, bolo by výhodné pre vedeckú verejnosť, aby agentúra zastrešovala aj medzinárodné mobilitné programy a zapájala sa do medzinárodných spoluprác.
-	§12 odsek 2 písmeno c) zákona o organizácii štátnej podpory výskumu a vývoja 172/2005 stanovuje: Agentúra poskytuje finančné prostriedky na riešenie projektov v rámci dvojstranných alebo mnohostranných zmlúv o medzinárodnej vedeckotechnickej spolupráci, projektov v rámci účasti Slovenskej republiky v medzinárodných programoch výskumu a vývoja a projektov v rámci komunitárnych programov a iniciatív Európskej únie v oblasti výskumu a vývoja vrátane nákladov na ich prípravu. 

Návrh úloh:
-	prezentovať program mobility na MŠVVŠ (prediskutovať financie aj možnosť implementácie programu)
-	prediskutovať program mobility v predsedníctve

Časová potreba:
Na základe predbežného plánu KORANET sa od nás v novembri 2011 očakáva zaslanie záväzného vyjadrenia, že sa zúčastníme druhej spoločnej výzvy programu s alokovanou sumou na slovenských participantov na dva roky 100 000,-€, t. j. 50 000,-€ na rok (začiatok implementácie 2012).

6.	Prehľad prinesenej dokumentácie a miesto jej uloženia	
Dokumentácia	Miesto uloženia	
Korea and Europe – Meeting through Science (Exploring the opportunities of R&D cooperation with KORANET)	Kancelária riaditeľa	
     	     	
     		
7.	Osobitne vyhodnotený očakávaný prínos pracovnej cesty	
Pracovné stretnutie potvrdilo narastajúci trend internacionalizácie vedy, nutnosti vytvárania väzieb a partnerstiev, z tohto pohľadu  prinieslo množstvo podnetov aj pre samotnú agentúru, jej víziu a miesto, ktoré by chcela a mala zastávať. Takéto podnety sú o to dôležitejšie, že sa v súčasnosti pripravuje nový zákon o organizácii štátnej podpory výskumu a vývoja.	
8.	Spôsob zverejnenia výsledkov pracovnej cesty, prenos získaných informácií2]	
Informácie z pracovnej cesty budú tvoriť podklad pre implementáciu programu ako aj tvorbu interných analýz agentúry.	
Súhlasím so zverejnením správy na internete.

Správu vypracoval (meno a priezvisko účastníka)
Jakub Mináč
Dátum 6.7.2011	

Podpis ...................................

Správu schválil (meno a priezvisko nadriadeného)
Zuzana Fabianová
Dátum      	

Podpis ...................................

Správu schválil/neschválil (riaditeľ APVV)
Lýdia Šuchová
Dátum      	

Podpis ...................................

______________________________
1]  nehodiace sa preškrtnite
2]  vyplňte len v správe zo zahraničnej pracovnej cesty